Около 5000 нашенци предпочели Халкидики през май

СНИМКА АВТОРЪТ

1,5 млн. чужди туристи и още толкова гръцки очакват на Халкидическия полуостров през това лято.

ВАСИЛ НАНЧЕВ

24.05.2010

Около 5000 се очаква да достигне броят на българите, предпочели през май да почиват в морските курорти на Халкидическия полуостров. Това съобщиха от Съюза на хотелиерите в Халкидики. През миналото лято нашенците прекарали лятната си почивка там са били 30 000 души.Оттам уточняват, че засега кризата с полетите от някои западноевропейски летища засега не е оказала негативно въздействие върху притока на туристи по летовищата в тази част на Гърция.От Съюза на хотелиерите в Халкидики уточняват, че до края на май и от началото на октомври са в сила най-ниските цени за почивка. Най-високи са те в периода от средата на юли до края на август. Дори тогава обаче те са в много широки граници, като минимумът това лято се очаква да е около 50-60 евро за нощувка.Най-ниските оферти са в селищата, които са разположени на по няколко километра от брега. Изгодата за туристите е, че там и храната е на сравнително по-ниски цени, а може за 10-15 минути да се стигне с кола до околните плажове, част от които са свободни от концесионери. 1,5 млн. чужди туристи и още толкова гръцки очакват на Халкидическия полуостров през това лято, като една десета от тях ще са руснаците, а около половин милион - германците.